KL er i dialog med staten om eventuelle tiltag i forbindelse med krisen i Ukraine herunder indkvartering af flygtninge. Kommunerne er klar til at bidrage i det, det er nødvendigt.

Kommunernes Landsforening, KL, har i dag i meldt ud, at der lige nu arbejdes på, hvordan kommunerne i fremtiden kan bidrage i forbindelse med eventuelle flygtninge fra Ukraine. - Det er en helt ekstraordinær og alvorlig situation i Ukraine, og det er usikkert, hvad den kommende tid bringer. Hvis vi kommer i en situation, hvor der kommer flygtninge til landet, er vi i landets kommuner klar til at bidrage, siger KL's formand, Jacobs Bundsgaard. Det bidrag kan komme til at handle om indkvartering af flygtninge ifølge KL's formand. - Det kan handle om, at flygtningene får trygge rammer, tag over hovedet og adgang til sundhedstilbud. Det er en del af vores opgave, og det har vi gjort tidligere i forbindelse med krigen i Syrien.